OCR text

001.tif

༄ཚོ། །སྔ་འགྱུར་རྒྱུད་འབུམ་རིན་པོ་ཆེའི་རྟོགས་བརྗོད་འཛམ་གླིང་ཐ་གྲུར་ཁྱབ་པའི་རྒྱན་ཞེས་བྱ་བ་བཞུགས་སོ། །

002.tif

༄ཚོ། །རྒྱལ་རྣམས་ཡེ་ཤེས་གཟུགས་ཀྱི་འཇོ་སྒེག་ངོ་མཚར་གྲུབ་པའི་ཞལ་སྐྱིན་ཅན། །འབར་དང་འཇམ་རྒྱས་ཆགས་པའི་བརྟུལ་བཞུགས་ཤིན་ཏུ་ཤུགས་དྲག་ཐུགས་རྗེའི་བྱིན། །འདྲེན་

པ་སྟོང་གི་དབུས་ན་མངོན་མཐོ་ལྷུན་གྲུབ་རིག་འཛིན་པདྨའི་ཞབས། །གྲོང་ཁྱེར་གསུམ་གྱི་འཇིགས་པ་འཕྲོག་ཀྱིན་གངས་ཅན་བསྟན་འགྲོའི་གཙུག་ན་མཛེས། །གང་ཞིག་རྟེན་ཅིང་

འབྲེལ་འབྱུང་ཆོས་ནི་གཅིག་དང་དུ་མར་ཡོང་ཡེ་མ་བཟུང་དངོས་དང་དངོས་མེད་ངོ་བོ་ཉིད། །མཁས་བཞིན་ཤིན་ཏུ་རྣམ་པར་མི་རྟོག་སོ་སོར་རང་གི་རིག་བྱ་ཉིད་དེ་སྤྲོས་པ་ཉེར་ཞི་ཆོས་

ཀྱི་སྐུ། །མཐའ་གཉིས་དགྲ་བཅོམ་ངེས་པ་ལྔ་ཡི་ཆོས་ཀྱི་རྒྱལ་སྲིད་ཆེན་པོས་འབྱོར་པ་ཁ་སྦྱོར་བདུན་ལྡན་ལོངས་སྤྱོད་རྫོགས། །མ་ལུས་མི་ལུས་ལུས་པ་མེད་གང་རྣམ་བྱང་སླད་དུ་སྣ་

003.tif

༄ཁུ། །ཚོགས་སྤྲུལ་པའི་རྗེས་སུ་སོན་པ་དེར་ཕྱག་འཚལ། །གྲངས་མེད་གསུམ་གྱི་ཚོགས་གཉིས་པིར་ཅེས་མཚན་དཔེའི་ངོ་མཚར་བྲིས་པའི་གཏམ། །བློ་མཆོག་རྣམས་ཀྱི་ཁྱད་པར་

མ་ཡིན་ཐུག་མཐའ་མེད་པའི་ཆོས་ཉིད་ནས། །རྣམ་པ་ཀུན་གྱི་མཆོག་ལྡན་གང་ལས་གཞན་ཡང་འཕོ་མེད་ཤཱཀྱའི་ཏོག །བྱེ་བ་ཕྲག་བརྒྱའི་ཞིང་གི་འགྲོར་སྣང་རིན་ཆེན་རྣམ་གསུམ་གཙུག་

ན་སྤྱོན། །འཁོར་བ་མྱང་འདས་ཀ་ནས་རྣམ་དག་སྟོང་ཆེན་ཡེ་ཤེས་ཕྱག་རྒྱའི་དངོས། །ལྷུན་གྲུབ་མཚན་དཔེར་མངའ་དབང་རྫོགས་བའི་དང་པོའི་སངས་རྒྱས་ཀུན་ཏུ་བཟང་། །གང་ལས་

དུ་མར་མ་ཕྱེ་མི་འབྱེད་རིགས་བརྒྱ་རིགས་ལྔ་རིགས་ཀུན་བདག །ཞི་དང་ཁྲོ་བོའི་རྣམ་འགྱུར་མཐའ་ཀླས་ཚོམ་བུའི་འཁོར་ལོ་ལ་ཕྱག་འཚལ། །ཚིག་དང་ཡི་གེའི་སྤྲོས་པ་ཀུན་བྲལ་

004.tif

རྒྱལ་ཐབས་སྤྱི་བླུགས་རིག་པའི་དབང་། །གསང་བདག་དཔའ་བོའི་བྱིན་གྱིས་ཐོབ་ལས་སྡེ་གསུམ་འབུམ་ཕྲག་དྲུག་ཅུའི་མཛོད། །ཐུགསོ་ཀྱི་དཔལེ་བེའུ་བཅུད་དུ་འདྲིལ་ལས་ཐེག་མཆོག་སྟོན་པ་དགའ་རབ་

རྗེ། །འདས་རྗེས་ཐོབ་པའི་པཎ་གྲུབ་རྣམ་གསུམ་གཙུག་ཏོར་ཛ་ལནྡ་རའི་ཏོག །རྒྱལ་རིགས་གང་ཟག་འབབ་ལྡན་ཀླུང་ལ་བསྟན་པའི་ཆུ་མགོའི་རླབས་ཕྲེང་གཡོ། །རིགས་ཅན་ལྔ་དང་གླེགས་བམ་དབང་ཐོབ་ལུང་

བསྟན་རྡོ་རྗེ་ཀུ་ཀུ་རཱ། སངས་རྒྱས་ཞེསང་བ་ནཱ་གཱརྫུ་སོགས་དཔལ་ཆེན་གྲུབ་པའི་རིག་འཛིན་བརྒྱད། །རྣམ་གསུམ་ཡོ་གའི་ཤིང་རྟ་ཆེ་རྣམས་གཙུག་གི་ནོར་བུ་ལས་གཞན་གང་། །རྫོགས་པ་ཆེན་པོ་བརྗོད་དུ་མེད་

པའི་འཕོ་ཆེན་ཡེ་ཤེས་རྡོ་རྗེའི་ཁམས། །རང་དབང་གྱུར་ལས་བཅུ་དྲུག་ཡེ་ཤེས་བླ་མའི་སར་གཤེགས་བི་མ་ལ། །གངས་རིའི་ཁྲོད་ན་རྡོ་རྗེའི་ལམ་ལ་རྣལ་དུ་འབྱོར་པའི་ས་མཁན་དུ། །ཐོབ་ལས་འཇའ་ལུས་གྲུབ་

མཐའ་སྙོགས་པའི་གྲགས་པ་ནམ་མཁར་ཤོང་བ་མིན། །ཐུབ་བསྟན་སྡེ་སྣོད་ཤིང་རྟའི་སྲོལ་འབྱེད་ཀླུ་སྒྲུབ་ཐོགས་མེད་ཕྱོགས་ཀྱི་གླང་། །འགྲེལ་མཛད་དབྱིག་གཉེན་འཕགས་པ་ལྷ་དང་ཆོས་ཀྱི་གྲགས་པ་འཛམ་གླིང་

རྒྱན། །སྒྲ་ཅན་འཛིན་དང་དཔའ་བོ་ཆོས་སྐྱོང་ཡོན་ཏན་འོད་སྟེ་ཆེན་པོ་བཞི། །ཞི་བའི་ལྷ་དང་ཙནྡ་གོ་མིའི་རྣམ་དཔྱོད་རྒྱལ་བསྟན་སྲོག་ཤིང་ཉིད། །འདི་ན་གངས་ཅན་མུན་པའི་གླིང་གི་སྤུན་ཟླར་བྱས་ཏེ་ཤིག་ཇི་—

005.tif

༄༅། །ཡང་། །བློ་ལ་གདུང་བའི་ཁུར་དུ་ལྕི་ལ་ཆོས་རྒྱལ་མེས་དཔོན་གསུམ་མཉམ་ཡང་། །ཐུགས་བསྐྱེད་དཔུང་པ་བཙན་པོའི་འཁྲུལ་འཁོར་དམ་བཅའི་རི་མོ་མ་རྨད་པས། །ལྗོངས་འདིར་རྒྱལ་བསྟན་ཤིང་

རྟའི་ཁ་ལོ་དྲངས་པ་མིན་ནམ་ཁྲི་སྲོང་རྗེ། །སྲིད་ལ་ངེས་འབྱིན་སྡོམ་བརྩོན་ཡོངས་ཀྱི་སྐྱེད་བྱེད་མཁན་པོ་ཞི་བ་འཚོ། །ཆོས་རབ་འབྱེད་པའི་སྤྱན་མི་འཛུམ་པ་འཇིག་རྟེན་མིག་གཅིག་བེེ་རོ་རྗེ། །རྨ་གཉགས་ལ་

སོགས་སྐད་གཉིས་སྨྲ་དབང་བསྟན་པའི་གསལ་བྱེད་ལོ་པཎ་ཚོགས། །གྲུབ་བརྙེས་དབང་པོ་བཅུ་ཕྲག་གཉིས་དང་ལྷག་བཅས་ལྔ་ཡི་འཁོར་ལོར་འདུད། །རབ་འབྱམས་ཤེས་བྱར་སྲིད་དོ་ཅོག་གི་རིན་ཆེན་སྣ་བདུན་

མདུན་ནས་བདར་ཁྱོད་ཕྱོགས་ཀྱི་གླང་པོར་ད་གདོད་འཁྲུལ། །རྒོལ་ངན་རྩོད་པས་ཐལ་བར་བརློག་ལ་ཡན་ལག་བཞི་པའི་གཡུལ་ངོ་བཤམས་གང་ཆོས་ཀྱི་གྲགས་པར་འཕྱང་མོ་ཉུག །འཆད་དང་བརྩོམ་པའི་གསེར་

འཁོར་རྩིབས་སྟོང་ཐོགས་རྡུགས་མེད་པར་མཁའ་ལ་སོང་འདི་དབྱིག་གཉེན་འམ་ནི་དཔའ་བོའི་ཞབས། །ཤིང་རྟའི་ལམ་སྲོལ་མང་བཀུར་ཁྲི་ལ་རྡོ་རྗེ་སྙིང་པོའི་རྒྱལ་རྔ་ལེགས་བརྡུང་ཀུན་མཁྱེན་ངག་གི་དབང་པོ་

རྒྱལ། །ཤེས་བྱའི་གནས་ལ་མི་མཁྱེན་བྱ་བ་གལ་ཏེ་སྲིད་ན་སྡང་ཞེན་མ་ཡིན་མོད་ལ་ཟ་བའི་རོང་ཟོམ་ཞབས། །ཟུང་འཇུག་གྲུབ་པས་ཧེ་རུ་ཀ་ཡི་བརྟན་པ་ཉེར་འཕྲོག་གཟུངས་དང་ཟད་པར་གསད་གསོའི་དབང་ཕྱུག་